Riðlakeppni Meistaradeildar karla hélt áfram í vikunni . Riðlakeppnin er nú um það bil hálfnuð og eru nokkur lið nú þegar í mjög góðum málum í sínum riðlum . Perugia og Zaksa hafa unnið alla þrjá leiki sína og mikið þarf til að þau vinni ekki sína riðla . Úrslit vikunnar voru algjörlega eftir bókinni og Zenit Kazan náði í sinn fyrsta sigur í C-riðli . Á sama tíma tapaði Maaseik fyrir Jastrzebski svo að umferðin var fullkomin fyrir Kazan . Lítil spenna var í flestum leikjum en aðeins einn þeirra fór í oddahrinu . Það var viðureign Novi Sad og Roeselare sem fór fram á heimavelli Serbanna . Þá vann Perugia lið Warszawa í stórleik D-riðils . Næsta umferð fer fram dagana 28. - 30. janúar 2020 og er Meistaradeild karla því komin í frí vel fram yfir jól og áramót . A-riðill Fenerbahce Istanbul 1 - 3 Cucine Lube Civitanova ( 15 - 25 , 19 - 25 , 25 - 20 , 17 - 25 ) . Wouter Ter Maat skoraði 13 stig fyrir Fenerbahce og Salvador Hidalgo Oliva bætti við 10 stigum . Yoandy Leal var stigahæstur hjá Lube með 15 stig og Robertlandy Simon skoraði 13 stig . Trentino Itas 3 - 0 Jihostroj Ceske Budejovice ( 25 - 11 , 25 - 16 , 25 - 21 ) . Luca Vettori var stigahæstur í liði Trentino með 16 stig og Klemen Cebulj bætti við 13 stigum . Petr Michalek skoraði 7 stig fyrir Ceske Budejovice en Martin Mechkarov og Filip Krestan skoruðu 6 stig hvor . B-riðill Berlin Recycling Volleys 1 - 3 Kuzbass Kemerovo ( 17 - 25 , 23 - 25 , 25 - 19 , 19 - 25 ) . Eitthvað vantar upp á tölfræðina fyrir lið Berlin en Anton Karpukhov skoraði 18 stig fyrir Kemerovo og Yaroslav Podlesnykh bætti við 17 stigum . Fakel Novy Urengoy 3 - 1 ACH Volley Ljubljana ( 24 - 26 , 25 - 20 , 25 - 19 , 25 - 16 ) . Egor Kliuka skoraði 26 stig fyrir Fakel og Krisztian Padar bætti við 19 stigum . Bozidar Vucicevic skoraði 20 stig fyrir Ljubljana en Jan Pokersnik kom næstur með 14 stig . C-riðill Halkbank Ankara 1 - 3 Zenit Kazan ( 26 - 24 , 23 - 25 , 20 - 25 , 22 - 25 ) . Metin Toy skoraði 18 stig fyrir Ankara og Dmitrii Bahov skoraði 10 stig . Maxim Mikhailov var stigahæstur allra og skoraði 26 stig fyrir Kazan en Tsvetan Sokolov bætti við 21 stigi . Jastrzebski Wegiel 3 - 0 Greenyard Maaseik ( 25 - 17 , 25 - 20 , 25 - 21 ) . Dawid Konarski skoraði 14 stig fyrir Jastrzebski og Tomasz Fornal bætti við 11 stigum . Jelte Maan og Jonas Kvalen skoruðu 11 stig hvor fyrir Maaseik . D-riðill Verva Warszawa Orlen Paliwa 1 - 3 Sir Sicoma Monini Perugia ( 17 - 25 , 25 - 23 , 21 - 25 , 24 - 26 ) . Bartosz Kwolek skoraði 14 stig fyrir Warszawa og Patryk Niemiec bætti við 10 stigum . Wilfredo Leon var stigahæstur hjá Perugia með 25 stig og Oleh Plotnytskiy skoraði 16 stig . Benfica Lisboa 1 - 3 Tours VB ( 20 - 25 , 25 - 20 , 22 - 25 , 18 - 25 ) . André Ryuma Oto Aleixo skoraði 11 stig fyrir Benfica og Raphael Thiago Oliveira skoraði 8 stig . Hermans Egleskalns var stigahæstur hjá Tours með 19 stig og Timo Tammemaa kom næstur með 18 stig . E-riðill VfB Friedrichshafen 0 - 3 Zaksa Kedzierzyn-Kozle ( 23 - 25 , 22 - 25 , 20 - 25 ) . Nikola Gjorgiev skoraði 15 stig fyrir Friedrichshafen og Martti Juhkami skoraði 12 stig . Simone Parodi og Arpad Baroti skoruðu 16 stig hvor fyrir Zaksa . Vojvodina Novi Sad 2 - 3 Knack Roeselare ( 21 - 25 , 20 - 25 , 25 - 22 , 25 - 22 , 12 - 15 ) . Pavle Peric skoraði 23 stig fyrir Novi Sad og Aleksander Blagojevic skoraði 18 stig . Matthijs Verhanneman var stigahæstur hjá Roeselare með 23 stig og Andreas-Dimitrios Fragkos skoraði 21 stig .